Lav et referat af nedenstående tekst:

Tekst:
Den tidligere nordjyske ejendomshandler Kent Kristensen afsoner på femte måned sin fængselsdom i Rumænien. Forholdene er yderst kritisable og familie og venner frygter for hans helbred. Det skriver P4 Nordjylland. Kent Kristensen er idømt syv års fængsel i Rumænien for svindel. Indtil nu har han afsonet fem måneder. - Jeg er svag, jeg er dårlig, jeg har ondt i alle led. Hvis jeg ikke havde penge - nu har jeg heldigvis penge - hvis jeg ingen penge havde, så havde jeg været færdig, så kunne jeg slet ikke overleve det her, fortæller Kent Kristensen fra en telefon til radioen. Nu forsøger vennen Mogens Grabenfelt at få danske politikere til at presse rumænerne, således at Kent Kristensen kan afsone resten af straffen hjemme i Danmark.

Referat:
Nordjysk ejendomshandler i rumænsk fængsel vil hjem og afsone sin dom. Familien frygter for hans helbred.